Diari Oficial de la Generalitat Valenciana


Sumari del DOGV 9944, del 25-09-2024 (2024/9765)

EXTRACTE de la Resolució de 12 de juliol de 2024, del Rectorat, per la qual es convoca la primera edició del premi internacional Mediterrani de la Pau, de la Càtedra UNESCO-UV de la Universitat de València, a la millor tesi doctoral relacionada amb els estudis per a la pau, la interculturalitat i la sostenibilitat, i se n'establixen les bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9765

CVE
:   SMJO-M-8431-1579

Data del document
:   12-07-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * pau
    * distinció honorífica

BDNS (identif.): 784554

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions <https://www.infosubvenciones.es/bdnstrans/GE/es/convocatoria/784554>

*Primer. Beneficiaris*

Pot participar-hi qualsevol doctor de qualsevol universitat d’Espanya o d’Itàlia que haja presentat i aprovat la seua tesi doctoral (TD) durant els anys 2023 o 2024 i que estiga relacionat amb alguna de les temàtiques esmentades anteriorment.

*Segon. Objecte*

Constitueix l’objecte d’aquesta convocatòria premiar la millor tesi doctoral per a doctors de qualsevol universitat d’Espanya i Itàlia que realitzen investigacions i aportacions valuoses sobre l’educació global, la pau, la interculturalitat i la sostenibilitat.

*Tercer. Bases reguladores*

La convocatòria està publicada en la següent URL:

[https://go.uv.es/jndwWu5](https://go.uv.es/jndwWu5 )

*Quarta. Quantia*

El premi es finança a càrrec del capítol VII del pressupost de la Universitat de València per a l’any 2024, orgànica 0981267875, específica 77951173, per un import de 1.000 euros.

S’estableix un premi únic de 1.000 euros i la possibilitat de transformar el treball en un llibre que inclourà l’acrònim PEACE, donada la seua contribució al desenvolupament participatiu, equitatiu, apropiat, críticament conscient i ecològicament sostenible.

El premi té com a símbol la pintura d’Anna Mahjar-Barducci (cal·ligrafia conceptual en àrab i hebreu en al·lusió a la paraula *misericòrdia*, que en les llengües semítiques també evoca l’úter en un sentit corpori: on comença la vida).

També es poden atorgar accèssits o mencions especials a la tesi doctoral, sense que això supose una dotació econòmica.

En la liquidació d’aquestes dotacions econòmiques es practicaran les retencions o ingressos a compte que hi puguen correspondre.

*Quint. Termini de presentació de sol·licituds*

El termini de presentació de sol·licituds comença el 4 d’octubre de 2024, coincidint amb el Dia de la Pau, la Fraternitat i el Diàleg, i està obert fins al 31 de desembre de 2024.

  

València, 12 de juliol de 2024

(p. d. DOGV 30.05.2022)

Rosa María Donat Beneito

Vicerectora d'Innovació i Transferència